钦定古今图书集成/历象汇编/历法典/第001卷 > 三统历法
## 钦定古今图书集成/历象汇编/历法典/第001卷 > 三统历法

统母日法，八十一。〈孟康曰分一日为八十一分为三统之本母也〉元始黄钟
初九自乘，一龠之数，得日法。

闰法十九，因为章岁。合天地终数，得闰法。

统法一千五百三十九。以闰法乘日法，得统法。
元法四千六百一十七，参统法，得元法。

会数四十七。参天九，两地十，得会数。

章月二百三十五。五位乘会数，得章月。

月法二千三百九十二。推《大衍》象，得月法。

通法五百九十八，四分月法得通法。

中法十四万五百三十，以章月乘通法，得“中法。”
周天五十六万二千一百二十，以章月乘月法，得周
天。

岁中十二：以三统乘四时，得岁中。

月周，二百五十四。以章月加闰法，得月周。

朔望之会一百三十五。参天数二十五，两地数三十，
得朔望之会。

会月六千三百四十五。以会数乘朔、望之会，得“会月。”
“统月”一万九千三十五。参会月，得统月。

元月五万七千一百五。参统月，得元月。

章中二百二十八。以闰法乘岁中，得章中。

统中一万八千四百六十八。以日法乘章中，得统中。

周至五十七。参闰法，得《周至》。

《统母》水金相乘为十二，是为“岁星小周。”小周乘《巛策》
为一千七百二十八，是为岁星岁数。

见中分二万七百三十六。

积中十三，中馀百五十七。

见中法：一千五百八十三。〈见数也〉

见闰分万二千九十六。

积月，十三。

月馀，一万五千七十九。

见月法，三万七十七。

见中日法七百三十万八千七百一十一。

见月日法二百四十三万六千二百三十七。

金火相乘为八，又以火乘之为十六而小复。《小复》乘
“乾策”，为三千四百五十六，是为太白岁数。

见中分：四万一千四百七十二。

积中：十九；中馀四百一十三。

见中法：二千一百六十一。〈复数〉

见闰分二万四千一百九十二。

积月十九。月馀三万二千三十九。

见月法，四万一千五十九。

晨中分二万三千三百二十八。

积中：七，中馀千七百一十八。

夕中分，万八千一百四十四。

积中：八，中馀，八百五十六。

晨闰分万三千六百八。

积月十一；月馀，五千一百九十一。

夕闰分，万五百八十四。

积月八，月馀，二万六千八百四十八。

见中日法九百九十七万七千三百三十七。

见月日法三百三十二万五千七百七十九。

土木相乘而合，经纬为三十，是为镇星《小周》。《小周》乘
巛策为四千三百二十，是为镇星。岁数
见《中分》五万一千八百四十。

积中：十二，中馀千七百四十。

见中法：四千一百七十五。〈见数也〉

见闰分三万二百四十。

积月十二，月馀六万三千三百。

见月法，七万九千三百二十五。

见中日法千九百二十七万五千九百七十五。
见月日法六百四十二万五千三百二十五。

《火经》特成，故二岁而过初。三十二过初，为六十四岁
而小周。小周乘《乾策》，则太阳大周，为万三千八百二
十四岁，是为荧惑岁数。

见中分十六万五千八百八十八。

积中：二十五；中馀四千一百六十三。

见中法：六千四百六十九。〈见数也〉

见闰分九万六千七百六十八。

积月二十六，月馀五万二千九百五十四。

见月法，十二万一千九百一十一。

见中日法二千九百八十六万七千三百七十三。
见月日法九百九十五万五千七百九十一。

“《水经》特成”，故一岁而及初，六十四及初而小复。《小复》
乘巛策，则太阴大周为九千二百一十六岁，是为辰
星岁数。

见中分十一万五百九十二。

积中，三，中馀，二万二千四百六十九。

见中法：二万九千四十一。〈复数也〉

见闰分六万四千五百一十二。

积月三；月馀，五十一万四百二十三。

见月法，五十五万一千七百七十九。

晨中分六万二千二百八。

积中，二，中馀，四千一百二十六。

夕中分，四万八千三百八十四。

积中：一，中馀万九千三百四十三。

晨闰分三万六千二百八十八。

积月二；月馀，十一万四千六百八十二。

夕闰分，二万八千二百二十四。

积月：一；月馀，三十九万五千七百四十一。

见中日法一亿三千四百八万二千二百九十七。
见月日法四千四百六十九万四千九十九。

合太阴、太阳之岁数而中分之，各万一千五百二十，
“阳施其气，阴成其物。”以星行率减岁数，馀则见数也。
东九西七乘岁数，并九七为法，得一金水晨夕岁数。
以岁中乘岁数，是为星见中分。

星见数，是为“见中法。”

以岁闰乘岁数，是为“星见闰分。”

以章岁乘见数，是为“见月法。”

以元法乘见数，是为“见中日法。”

以统法乘见数，是为“见月日法。”

五步。木晨始见，去日半。次顺，日行十一分度二百二十一日始留，二十五日而旋。逆，日行七分度一，八十
四日复留，二十四日三分而旋。复顺，日行十一分度
二百一十一日有百八十二万八千三百六十二分
而伏。凡见，三百六十五日有百八十二万八千三百
六十五分。除逆，定行星三十度百六十六万一千二
百八十六分。凡见一岁行一次而后伏。日行不盈十
一分度一，伏三十三日三百三十三万四千七百三
十七分，行星三度百六十七万三千四百五十三分
壹见三百九十八日五百一十六万三千一百二分。
〈刘敞曰三百九十八日五百一十六万三千一百二分者通计上文见伏之日分也今作一见字疑后人
妄改之以下文金晨见伏夕见伏推之可知〉行星三十三度三百三十三
万四千七百三十七分。通其率，故曰“日行千七百二
十八分度之百四十五。”

金：晨始见，去日半。次逆，日行二分度一。六日始留，八
日而旋。始顺，日行四十六分、度三十三，四十六日顺，
疾，日行一度九十二分，度十五百八十四日而伏。凡
见二百四十四日。除逆，定行星二百四十四度。伏，日
行一度九十二分，度三十三有奇。伏，八十三日，行星
百一十三度四百三十六万五千二百二十分。凡晨
见伏三百二十七日，行星三百五十七度四百三十
六万五千二百二十分。夕始见，去日半。次顺，日行一
度九十二分，度十五百八十一日百七分，日四十五。
顺，迟，日行四十六分，度四十三。四十六日。始留，七日
百七分，日六十二分而旋。逆，日行三分度一。六日而
伏。凡见二百四十一日。除逆，定行星二百四十一度。
伏逆，日行八分度七有奇。伏十六日百二十九万五
千三百五十二分，行星十四度三百六万九千八百
六十八分一。凡夕见伏二百五十七日百二十九万
五千三百五十二分，行星二百二十六度六百九十
万七千四百六十九分壹复五百八十四日百二十
九万五千三百五十二分。〈刘敞曰此又妄改为壹复自是通计晨夕见伏之日
分也〉行星亦如之。故曰“日行一度。”

土。晨始见，去日半。次顺，日行十五分度一，八十七日
始留，三十四日而旋。逆，日行八十一分、度五，百一日
复留，三十三日八十六万二千四百五十五分而旋。
复顺，日行十五分度一，八十五日而伏。凡见，三百四
十日八十六万二千四百五十五分。除逆，定行星五
度四百四十七万三千九百三十分。伏，日行不盈十
五分度，三百三十七日千七百一十七万一百七十
分。行星七度八百七十三万六千五百七十分。壹见，
三百七十七日千八百三万二千六百二十五分。〈刘敞
曰此壹见与火一见字皆妄与木通计议同〉行星十二度千三百二十一
万五百分，通其率，故曰“日行四千三百二十分度之
百四十五。”

火晨始见，去日半。次顺，日行九十二分、度五十三，二
百七十六日。始留，十日而旋。逆，日行六十二分、度十
七。〈宋祁曰十七景本作七十〉六十二日。复留，十日而旋。复顺，日行
九十二分，度五十三，二百七十六日而伏。凡见六百
三十四日。除逆，定行星三百一度。伏，日行不盈九十
二分、度七十三分。伏，百四十六日千五百六十八万
九千七百分，行星百一十四度八百二十一万八千
五分。一见，七百八十日千五百六十八万九千七百
分。几行星四百一十五度八百二十一万八千五分。
通其率，故曰“日行万三千八百二十四分度之七千
三百五十五。”

水，晨始见，去日半。次逆，日行二度。一日始留，二日而
旋。顺，日行七分，度六十七日。顺，疾，日行一度三分，度
一十八日而伏。凡见二十八日。除逆，定行星二十八
度。伏，日行一度九分、度七有奇，三十七日一亿二千
二百二万九千六百五分，行星六十八度四千六百
六十一万一百二十八分。凡晨见伏，六十五日一亿
二千二百二万九千六百五分，行星九十六度四千
六百六十一万一百二十八分。夕始见，去日半。次顺，
疾，日行一度三分，度一十六日二分日一。顺，迟，日行
七分，度六十日留一日二分，日一而旋；逆，日行二度，
一日而伏。凡见二十六日，除逆，定行星二十六度，伏
逆，日行十五分、度四有奇，二十四日，行星六度五千
八百六十六万二千八百二十分。凡夕见伏五十日，
行星十九度七千五百四十一万九千四百七十七
分。壹复百一十五日一亿二千二百二万九千六百
五分。〈刘敞曰此壹复字亦妄与金通计义同〉行星亦如之。故曰“日行一
度。”

统术

推日月元统，置太极上元以来外所求年，盈元法除
之，馀不盈统者，则天统甲子以来年数也。盈统除之，
馀，则地统甲辰以来年数也。又盈统除之，馀，则人统
甲申以来年数也。各以其统首日为纪。

推《天正》，以章月乘人统岁数，盈章岁得一，名曰“积月”；
不盈者名曰“闰馀。”闰馀十二以上，岁有闰。求《地正》，加
积月一。求人正，加二。

十，除之，不盈者名曰“大馀。”数从统首日起，算外，则朔
日也。求其次月，加大馀二十九，小馀四十三。小馀盈
日法得一，从大馀。数除如法。求弦，加大馀七，小馀三
十一。求望，倍弦。

推闰馀所在：以十二乘闰馀，加十得一，盈章中数，所
得，起冬至，算外，则中至终闰。盈中气在朔。若二日，则
前月闰也。

推冬至，以算馀乘人统岁数，盈统法得一，名曰“大馀”，
不盈者名曰“小馀。”除数如法，则所求冬至日也。
求八节，加大馀四十五，小馀千一百。求二十四气，三
其小馀，加大馀十五，小馀千一十。〈林文炳曰当作小馀千一十当云求
二十四气加大馀十五三分其小馀千一十盖传写颠倒漏一分字〉
推中部二十四气，皆以“元”为法。

推五行，其四行各七十三日，统岁分之七十七。〈宋祁曰十
七当作十四〉中央各十八日，统法分之四百四。冬至后，中
央二十七日六百六分。

推合晨所在星，置积日，以统法乘之，以十九乘小馀
而并之。盈周天，除去之，不盈者，令盈统法得一度。数
起牵牛筭外，则合晨所入星度也。

推其日夜半所在星：以章岁乘月小馀，以减合晨度，
小馀不足者，破全度。

推其月夜半所在星，以月周乘月小馀，盈统法得一
度，以减合晨度。

推诸加时，以十二乘小馀为实，各盈分母为法，数起
于子筭外，则所加辰也。

推月食，置会馀岁积月，以二十三乘之，盈百三十五，
除之。不盈者，加二十三得一月，盈百三十五，数所得，
起其正筭外，则食月也。加时，在望日冲辰。

纪术

推五星见复置太极上元以来尽所求年，乘《大统》见
复数，盈岁数得一，则定见复数也。〈宋祁曰景木大统作大终〉不盈
者，名曰“见复馀。”“见复馀”，盈其见复数一以上，见在往
年；倍一以上，又在前；往年不盈者，在今年也。

推星所在见中次，以见中分乘定见复数，盈见中法
得一，则积中法也。不盈者名曰“中馀。”以中元除积中，
馀则中元馀也。以章中除之，馀则入章中数也。以十
二除之，馀则星见中次也。中数从冬至起，次数从星
纪起，筭外，则星所见中次也。

推星见月，以闰分乘定见，以章岁乘中馀从之，盈见
月法得一，并积中，则积月也。不盈者，名曰“月中馀。”以
元月除积月馀，名曰“月元馀。”以章月除月元馀，则入
章月数也。以十二除之，至有闰之岁，除十三入章，三
岁一闰，六岁二闰，九岁三闰，十一岁四闰，十四岁五
闰，十七岁六闰，十九岁七闰。不盈者，数起于天正筭
外则星所见月也。

推至日以中法乘中元馀，盈元法得一，名曰“积日。”不
盈者名曰“小馀。”小馀盈二千五百九十七以上中大
数，除积日，如法算外，则冬至也。

推朔日，以月法乘月元馀，盈日法得一，名曰“积日”，馀
名曰“小馀。”小馀三十八。以上月大数，除积日，如法算
外，则星见月朔日也。

推入中次日度数，以中法乘中馀，以见中法乘其小
馀，并之，盈见中日法得一，则入中日入次度数也。中
次至日数，次以次初数筭外，则星所见及日所在度
数也。求夕在日后十五度。

推入月日数，以月法乘月馀，以见月法乘其小馀并
之，盈见月日法得一，则入月日数也。并之大馀，数除
如法，则见日也。

推后见中，加积中于中元，馀加后馀于中馀，盈其法
得一，从中元。馀数如法，则见中也。〈宋郝曰景本馀盈下有中字〉
推后见月：加积月于月元馀，加后月馀于月馀，盈其
法得一，从月元馀。除数如法，则后见月也。

推至日及入中次度数，如上法。

推朔日及入月数，如上法。

推晨见加夕，夕见加晨，皆如上法。

推五步置始见以来日数至所求日，各以其行度数
乘之。其星若日有分者，分子乘全为实，分母为法。其
两有分者，分母分度数乘全，分子从之，令相乘为实，
分母相乘为法。实如法得一，名曰“积度。”数。起星初见
星宿所在宿度筭外，则星所在宿度也。

岁术

推岁所在，置上元以来外所求年，盈岁数，除去之，不
盈者以百四十五乘之，以百四十四为法，如法得一，
名曰积次，不盈者名曰次馀。积次盈十二，除去之，不
盈者名曰定次。数从星纪起，筭尽之外，则所在次也。
欲知太岁，以六十除馀，积次，馀不盈者，数从丙子起，
筭尽之外，则太岁日也。《赢缩传》曰：“岁弃其次，而旅于”
明年之次，“以害鸟帑。”〈师古曰帑与奴同〉周楚恶之，五星之赢
缩，不是过也。过次者殃大，过舍者灾小，不过者亡咎。
“次度六物”者，岁时数，日月星辰也；辰者，日月之会而建所指也。

星纪，初斗十二度，大雪。中牵牛初，冬至。〈于夏为十一月商为十二
月周为正月〉终于“婺女”七度；

《元枵》初婺女八度，小寒。中危初大寒。〈于夏为十二月商为正月周为
二月〉终于危十五度；

娵訾，初危十六度，立春。中营室十四度，《惊蛰》。〈今曰雨水于夏
为正月商为二月周为三月〉终于奎四度；

降娄初奎五度，雨水。〈今曰惊蛰〉中娄四度，春分。〈于夏为二月商为三
月周为四月〉终于《胃》六度。

大梁初胃七度谷雨。〈今曰清明〉中昴八度清明。〈今曰谷雨于夏为三
月商为四月周为五月〉终于毕十一度。

实沈初毕十二度，立夏中井初，小满。〈于夏为四月商为五月周为六
月〉终于《井》十五度；

鹑首，初井十六度；芒种，中井三十一度，《夏至》〈于夏为五月商
为六月周为七月〉终于《柳》八度；

鹑火，初柳九度，小暑。中张三度，大暑。〈于夏为六月商为七月周为八
月〉终于《张》十七度；

“鹑尾，初张”十八度，立秋。《中翼》十五度，处暑。〈于夏为七月商为八
月周为九月〉终于《轸》十一度；

寿星，初轸十二度，《白露》。中角十度，秋分。〈于夏为八月商为九月周
为十月〉终于氐四度；

大火，初氐五度，寒露。中房五度，霜降。〈于夏为九月商为十月周为十
一月〉终于尾九度；

析木初尾十度，立冬。中箕七度，小雪。〈于夏为十月商为十一月周为
十二月〉终于《斗》十一度。

角：十二，　　　　　　　　亢九，　　　　　　　　氐十五，　　房五，
心五，　　　　　　　　　尾十八，　　　　　　　箕：十一。

东七十五度

斗：二十六，　　　　　　　牛：八，　　　　　　　　女：十二，　　虚十，
危：十七，　　　　　　　　营室：十六，　　　　　　壁：九。

北九十八度

奎十六，　　　　　　　　娄十二，　　　　　　　胃十四，　　昴十一，
毕十六，　　　　　　　　觜二，　　　　　　　　参九。

西八十度

井三十二，　　　　　　　鬼四，　　　　　　　　柳十五，　　星七，
张十八，　　　　　　　　翼十八，　　　　　　　轸十七。

南百一十二度

九章岁为百七十一岁，而九道小终。九终千五百三
十九岁而大终。三终而与元终，进退于牵牛之前四
度。五分九会。阳以九终，故日有九道。阴兼而成之，故
月有十九道。阳名成功，故九会而终。四营而成《易》，故
四岁中馀一，四章而朔；馀一为篇首，八十一章而终
一统。

一、《甲子元首》，〈汉文帝元年〉

十，辛酉。　　　　　　　　十九，己未。　　　　　　二十八，丁巳。
三十七，乙卯。　　　　　　四十六，壬子。　　　　　五十五，庚戌。
六十四，戊申。　　　　　　七十三，丙午。中。

甲辰二统　　　　　　　　辛丑、　　　　　　　　　己亥、
丁酉，　　　　　　　　　　乙未、　　　　　　　　　壬辰、
庚寅，　　　　　　　　　　戊子，　　　　　　　　　丙戌季。
《甲申三统》　　　　　　　　辛巳、　　　　　　　　　己卯、
丁丑。〈文王四十二年〉　　乙亥。〈征二十六年〉　　壬申，
庚午，　　　　　　　　　　戊辰，　　　　　　　　　丙寅，孟。〈愍二二年〉
二，癸卯。　　　　　　　　十一，辛丑，　　　　　　二十，己亥；
二十九，丁酉　　　　　　；三十八，甲午　　　　　；四十七，壬辰；
五十六，庚寅　　　　　　；六十五，戊子。〈宋祁曰景本作戊午〉
七十四，乙酉，中。

癸未，　　　　　　　　　　辛巳，　　　　　　　　　己卯，
丁丑，　　　　　　　　　　甲戌，　　　　　　　　　壬申，
庚午，　　　　　　　　　　戊辰，　　　　　　　　　乙丑，季
癸亥，　　　　　　　　　　辛酉，　　　　　　　　　己未。〈宋祁曰景本作乙未〉
丁巳。〈周公五年　宋祁曰景本作丁酉〉　　　　　　　甲寅
壬子，　　　　　　　　　　庚戌，　　　　　　　　　戊申。〈元四年〉
乙巳，孟。

三癸未，　　　　　　　　十二辛巳，　　　　　　二十一己卯，
三十丙子，　　　　　　　三十九甲戌，　　　　　四十八壬申，
五十七庚午，　　　　　　六十六丁卯，　　　　　七十五乙丑，中
癸亥，　　　　　　　　　　辛酉，　　　　　　　　　己未，
丙辰，　　　　　　　　　　甲寅，　　　　　　　　　壬子，
庚戌，　　　　　　　　　　丁未，　　　　　　　　　乙巳季，
癸卯，　　　　　　　　　　辛丑，　　　　　　　　　己亥，
丙申，　　　　　　　　　　甲午，　　　　　　　　　壬辰，
庚寅。〈成十二年〉　　　　丁亥　　　　　　　　　乙酉，孟
四癸亥。〈初元二年〉　　十三辛酉，　　　　　　二十二戊午，
三十一丙辰，　　　　　　四十甲寅，　　　　　　四十九壬子，
五十八己酉，　　　　　　六十七丁未，　　　　　七十六乙巳，中
癸卯，　　　　　　　　　　辛丑，　　　　　　　　　戊戌，
丙申，　　　　　　　　　　甲午，　　　　　　　　　壬辰，
己丑，　　　　　　　　　　丁亥，　　　　　　　　　乙酉，季
癸未，　　　　　　　　　　辛巳，　　　　　　　　　戊寅，
丙子，　　　　　　　　　　甲戌，　　　　　　　　　壬申。〈惠三十八年〉己巳，　　　　　　　　　　丁卯，　　　　　　　　　乙丑，孟
五，癸卯。〈河平元年〉　　十四庚子，　　　　　　二十三戊戌，
三十二丙申，　　　　　　四十一甲午，　　　　　五十，辛卯，
五十九己丑，　　　　　　六十八丁亥，　　　　　七十七乙酉，中
癸未，　　　　　　　　　　庚辰，　　　　　　　　　戊寅，
丙子，　　　　　　　　　　甲戌，　　　　　　　　　辛未，
己巳，　　　　　　　　　　丁卯。

乙丑，季。〈商太甲元年　　宋祁曰太甲元年当在楚元三年上〉
癸亥，　　　　　　　　　　庚申，　　　　　　　　　戊午
丙辰　　　　　　　　　　甲寅。〈献十五年〉　　　辛亥
己酉　　　　　　　　　　丁未。

乙巳，孟。〈楚元三年　　宋祁曰景本无三字〉

六壬午，　　　　　　　　十五庚辰，　　　　　　二十四，戊寅，
三十三，丙子，　　　　　　四十二癸酉，　　　　　五十一辛未，
六十，己巳，　　　　　　　六十九，丁卯，　　　　　七十八甲子，中，
壬戌，　　　　　　　　　　庚申，　　　　　　　　　戊午，
丙辰，　　　　　　　　　　癸丑，　　　　　　　　　辛亥，
己酉，　　　　　　　　　　丁未，　　　　　　　　　甲辰季，
壬寅，　　　　　　　　　　庚子，　　　　　　　　　戊戌，
丙申。〈炀二十四年〉　　　癸巳　　　　　　　　　辛卯，
己丑　　　　　　　　　　丁亥。〈康四年〉　　　　甲申，孟
七壬戌。〈始建国三年〉　十六，庚申，　　　　　　二十五，戊午，
二十四，乙卯，　　　　　　四十三，癸丑。

五十二，辛亥。〈宋祁曰改作辛巳〉　　　　　　　　　　六十一，己酉。
七十，丙午。　　　　　　　七十九，甲辰，中。

壬寅，　　　　　　　　　　庚子，　　　　　　　　　戊戌，
乙未，　　　　　　　　　　癸巳，　　　　　　　　　辛卯，
己丑，　　　　　　　　　　丙戌，　　　　　　　　　甲申，季，
壬午，　　　　　　　　　　庚辰，　　　　　　　　　戊寅，
乙亥，　　　　　　　　　　癸酉，　　　　　　　　　辛未，
己巳。〈定七年　宋祁曰景作十一年〉　　　　　　　　丙寅
甲子孟。

八壬寅，　　　　　　　　十七庚子，　　　　　　二十六丁酉，
三十五乙未，　　　　　　四十四癸巳，　　　　　五十三辛卯，
六十二戊子，　　　　　　七十一丙戌，　　　　　八十甲申，中
壬午，　　　　　　　　　　庚辰，　　　　　　　　　丁丑，
乙亥，　　　　　　　　　　癸酉，　　　　　　　　　辛未，
戊辰，　　　　　　　　　　丙寅，　　　　　　　　　甲子。季，
壬戌，　　　　　　　　　　庚申，　　　　　　　　　丁巳，
乙卯，　　　　　　　　　　癸丑，　　　　　　　　　辛亥。〈僖五年〉
戊申，　　　　　　　　　　丙午，　　　　　　　　　甲辰，孟
九，壬午，　　　　　　　　十八，己卯，　　　　　　二十七，丁丑，
三十六，乙亥，　　　　　　四十五，癸酉，　　　　　五十四，庚午，
六十三，戊辰，　　　　　　七十二，丙寅，　　　　　八十一，甲子，中
壬戌，　　　　　　　　　　己未，　　　　　　　　　丁巳，
乙卯，　　　　　　　　　　癸丑，　　　　　　　　　庚戌，
戊申，　　　　　　　　　　丙午，　　　　　　　　　甲辰，季
壬寅，　　　　　　　　　　己亥，　　　　　　　　　丁酉，
乙未，　　　　　　　　　　癸巳。〈懿九年〉　　　　庚寅，
戊子，　　　　　　　　　　丙戌，　　　　　　　　　甲申孟。〈元朔六年〉
推章首朔旦冬至日：置大馀三十九，小馀六十一，数
除如法，各从其统首起。求其后章，当加大馀三十九，
小馀六十一，各尽其八十一章。

推篇大馀亦如之，小馀加一。求周至，加大馀五十九，
小馀二十一。

《世经·春秋》昭公十七年：郯子来朝。传曰：“昭子问少昊
氏鸟名何故。”〈师古曰郯国名子其君之爵也郯国即东海郯县是也朝朝于鲁也昭子鲁大
夫叔孙昭子也名婼〉对曰：“吾祖也，我知之矣。昔者黄帝氏以云
纪，故为云师而云名；炎帝氏以火纪，故为火师而火
名；共工氏以水纪，故为水师而水名；太昊氏以龙纪，
故为龙师而龙名。我高祖少昊挚之立也，凤鸟适至，
故纪于鸟，为鸟师而鸟名。言郯子据少昊受黄帝，黄
帝受炎帝，炎帝受共工，共工受太昊，故先言黄帝，上
及太昊。”稽之于《易》。炮牺、神农、黄帝相继之世可知。〈师古
曰炮与庖同〉

《太昊帝易》曰：“炮牺氏之王天下也。”言炮牺继天而王，
为百王先，首德始于木，故为帝太昊。作罔罟，以田渔，
取牺牲，故天下号曰炮牺氏。

《祭典》曰：“共工氏伯九域。”〈师古曰祭典即礼经祭法也伯读与霸同下亦类此〉言
虽有水德，在火、《木》之间，非其序也。“任知刑以彊”，故“伯
而不王。”秦以水德，在周、汉木、《火》之间。〈师古曰志言秦为闰位亦犹共
工不当五德之序〉周人。其行序，故《易》不载。〈邓展曰去也，以其非次，故去
之。师古曰：“此指谓共工也。”古迁字，其下并同。〉
《炎帝易》曰：“炮牺氏没，神农氏作。”言共工伯而不王，虽
有水德，非其序也。以火承木，故为炎帝。教民耕农，故
天下号曰神农氏。

《黄帝易》曰：神农氏没，黄帝氏作。火生土，故为土德。与
炎帝之后战于阪泉，遂王天下。始垂衣裳，有轩冕之
服。〈师古曰轩轩车也冕冕服也春秋左氏传曰服冕乘轩〉故天下号曰轩辕氏，
少昊帝考德。曰少昊曰清。〈师古曰考德者考五帝德之书也〉清者，黄
帝之子清阳也，是其子孙名挚。立土生金，故为金德天下号曰“金天氏。”《周》其乐。故《易》不载，序于行。
颛顼帝。《春秋外传》曰：“少昊之衰。九黎乱德。颛顼受之。
乃命重黎。苍林昌意之子也。金生水。故为水德。天下
号曰高阳氏。”周其乐，故《易》不载，序于行。
帝喾，《春秋外传》曰：“颛顼之所建，帝喾受之，清阳元嚣
之孙也。水生木，故为木德。天下号曰高辛氏。帝挚继
之，不知世数周。”其乐，故《易》不载，周人禘之。
《唐帝帝系》曰：“帝喾四妃陈丰生帝尧，封于唐。盖高辛
氏衰，天下归之。木生火，故为火德，天下号曰陶唐氏。
让天下于虞，使子朱处于丹渊，为诸侯。即位七十载。”
《虞帝帝系》曰：“颛顼生穷蝉，五世而生瞽叟，瞽叟生帝
舜，处虞之妫汭。”〈师古曰妫水名也水曲曰汭音人锐反〉尧嬗以天下。〈师古
曰嬗古禅让字也〉火生土，故为土德，天下号曰“有虞氏。”让天
下于禹，使子商均为诸侯。即位五十载。

《伯禹帝系》曰：“颛顼五世而生鲧，鲧生禹。虞舜嬗以天
下。土生金，故为金德，天下号曰夏后氏。”继世十七王，
四百三十二岁。

成汤《书经汤誓》：“汤伐夏桀。金生水，故为水德。天下号
曰商，后曰殷。”〈孟康曰初契封商汤居殷而受命故二号〉
三统上元至伐桀之岁，十四万一千四百八十岁，岁
在大火房五度，故《传》曰：“大火，阏伯之星也”，实纪商人。
后为成汤，方即世崩没之时，为天子用事十三年矣。
商十二月乙丑朔旦冬至，故《书序》曰：“成汤既没，太甲
元年，使伊尹作《伊训》。”《伊训》篇曰：“惟太甲元年十有二
月乙丑朔，伊尹祀于先王，诞资有牧。”方明言虽有成
“汤、太丁、外丙之服，以冬至越茀，祀先王于方明。”〈如淳曰观
礼诸侯觐天子为坛十有二寻加方明于其上孟康曰方明者神明之象也以木为之方四尺画六彩东
青西白南赤北黑上元下黄〉以配上帝。是朔旦冬至之岁也。后九
十五岁，商十二月甲申朔旦冬至，亡馀分，是为孟统。
自伐桀至武王伐纣，六百二十九岁。故《传》曰：“殷载祀
六百。”

《殷历》曰：“当成汤方即世用事，十三年十一月甲子朔
旦冬至，终六府首。”〈师古曰府首即蔀首〉当周公五年，则为距伐
桀四百五十八岁，少百七十一岁，不盈六百二十九。
又以夏时乙丑为甲子，计其年，迺《孟统后五章》癸亥
朔旦冬至也。以为甲子府首，皆非是。凡殷世继嗣三
十一王，六百二十九岁。

四分上元至伐桀十三万二千一百一十三岁，共八
十八纪，甲子府首入伐桀后百二十七岁。

《春秋历》周文王四十二年十二月丁丑朔旦冬至，孟
统之二会首也。后八岁而武王伐纣武王《书经牧誓》：
武王伐商纣。水生木，故为木德，天下号曰周室，
三统上元。至伐纣之岁，十四万二千一百九岁，岁在
鹑火张十三度。文王受命九年而崩，再期在大祥而
伐纣。故《书序》曰：“惟十有一年武王伐纣。”《太誓》：“八百诸
侯会”，还归二年，乃遂伐纣，克殷，以箕子归，十三年也。
故《书序》曰：“武王克殷，以箕子归，作《洪范》。”《洪范篇》曰：“惟
十有三祀，王访于箕子。”自文王受命而至此十三年，
岁亦在鹑火，故传曰：岁在鹑火，则我有周之分壄也。
师初发以殷。十一月戊子，日在析木箕七度，故传曰：
“日在析木。”是夕也，月在房五度。房为天驷，故《传》曰“月
在天驷。”后三日得周。正月辛卯朔，合辰，在斗前一度，
斗柄也，故《传》曰“辰在斗柄。”明日壬辰，晨星始见。〈师古曰晨
古晨字也其字从臼臼音居玉反〉癸巳，武王始发。丙午还师，戊午，度
于孟津。孟津去周九百里，师行三十里，故三十一日
而度。明日己未冬至，晨星与婺女伏，历建星及牵牛，
至于婺女，天鼋之首，故《传》曰：“星在天鼋。”《周书武成篇》：
“惟一月壬辰旁死霸。”〈孟康曰月二日以往月生魄死故言死魄魄月质也师古曰霸
古魄字同〉若翌日癸巳，武王乃朝步自周，于征伐纣。《序》曰：
“一月戊午，师度于孟津，至庚申，二月朔日也。四日癸
亥，至牧壄，夜陈甲子，昧爽而合矣。”故《外传》曰：“王以二
月癸亥夜陈。”《武成篇》曰：“粤若来三月，既死霸。粤五日
甲子，咸刘商王纣。”〈师古曰刘杀也〉是岁也，闰数馀十八，正大
寒中在周。二月己丑晦明日。闰月庚寅朔，三月二日
庚申，惊蛰。四月己丑朔，死霸。死霸朔也，生霸望也。是
月甲辰望，乙巳旁之。故《武成篇》曰：“惟四月既旁生霸。”
粤六日庚戌，武王燎于周庙。翌日辛亥，祀于天位。粤
五日乙卯，乃以庶国祀馘于周庙。〈师古曰亦今文尚书也祀馘献于庙
而告祀也截耳曰馘音居获反〉文王十五而生，武王受命九年而崩，
崩后四年而武王克殷。克殷之岁八十六矣，后七岁
而崩。故《礼记·文王世子》曰：“文王九十七而终，武王九
十三而终。”凡武王即位十一年，周公摄政五年正月
丁巳朔旦冬至。《殷历》以为六年戊午，距炀公七十六
岁，入孟统二十九，章首也。后二岁得周公七年复子
明辟之岁，是岁二月乙亥朔，庚寅望，后六日得乙未，
故《召诰》曰：“惟二月既望，粤六日乙未。”又其三月甲辰
朔，三日丙午，《召诰》曰：“惟三月丙年朏。”〈孟康曰朏月出也音敷尾反〉
《古文月采篇》曰：“三日曰朏。”〈师古曰月采说月之光采其书则亡〉是岁十
二月戊辰晦，周公以反政。故《洛诰》篇曰：“戊辰，王在新
邑烝祭，岁命作策，惟周公诞保文武受命。”惟七年，
成王元年正月己巳朔，此命伯禽俾侯于鲁之岁也后三十年四月庚戌朔，十五日甲子哉，生霸。〈师古曰哉始也〉
故《顾命》曰：“惟四月哉生。”霸王有疾不豫。甲子，王乃洮
沬水，作《顾命》。〈师古曰洮盥手也沬洗面也洮音徒高反沬即顪字也，音呼内反。〉翌日
乙丑，成王崩。康王十二年六月戊辰朔，三日庚午，故
《毕命》《丰刑》曰：“惟十有二年六月庚午，朏王命，作策《丰
刑》。”〈孟康曰逸书篇名〉

《春秋》殷历皆以殷。鲁自周昭王以下，亡年数，故据周
公伯禽以下为纪。鲁公伯禽推即位四十六年，至康
王十六年而薨，故《传》曰：“燮父、禽父并事康王。”〈师古曰燮父晋
唐叔虞之子禽父即伯禽也父读曰甫甫者男子之美称〉言晋侯燮、鲁公伯禽俱
事康王也，子考公就立《酋》。〈师古曰又记此酋者诸说不同而名字或异也下皆
仿此酋音在由反〉《考公世家》：“即位四年，及炀公熙立。”〈师古曰及者兄
弟相及非子继父也下皆类此〉炀公二十四年“正月丙申朔旦冬至。”
《殷历》以为丁酉，距微公七十六岁。

《世家》：“炀公即位十六年，子幽公宰立。”《幽公世家》：“即位
十四年，及微公茀立㵒。”〈师古曰茀音弗㵒古沸字〉微公二十六年
“正月乙亥朔旦冬至。”《殷历》以为丙子，距献公七十六
岁。

《世家》：“微公即位五十年，子厉公翟立。”《翟厉公世家》：“即
位三十七年，及献公具立。献公十五年正月甲寅朔
旦冬至。”《殷历》以为乙卯，距懿公七十六岁。

《世家》：“献公即位五十年，子慎公埶立。”〈师古曰音皮秘反，又音
许器反。〉《慎公世家》：“即位三十年，及武公敖立。”《武公世家》：
“即位二年，子懿公被立。”戏〈师古曰戏音许宜反〉懿公九年正月
癸巳朔旦冬至。《殷历》以为甲午，距惠公七十六岁。
《世家》：“懿公即位九年，兄子柏御立。”《柏御世家》：“即位十
一年，叔父孝公称立。”《孝公世家》：“即位二十七年，子惠
公皇立。”惠公三十八年正月壬申朔旦冬至。《殷历》以
为癸酉，距釐公七十六岁。〈师古曰釐读曰僖下皆类此〉
《世家》：“惠公即位四十六年，子隐公息立。”

凡“伯禽至《春秋》三百八十六年。”

春秋隐公《春秋》即位十一年，及桓公轨立，此元年上
距伐纣四百岁。

桓公，《春秋》：“即位十八年，子庄公同立。”

庄公，《春秋》“即位三十二年，子愍公启方立。”

愍公《春秋》即位二年，及釐公申立。釐公五年正月辛
亥朔旦冬至。《殷历》以为壬子距成公七十六岁，
是岁距上元十四万二千五百七十七岁，得《孟统》五
十三章首。故《传》曰：“五年春王正月辛亥朔，日南至。八
月甲午，晋侯围上阳。童谣云：‘丙子之辰，龙尾伏辰。袀
服振振，取虢之旗’。”〈师古曰袀音均又弋均反振音之人反〉鹑之“《贲贲》，天
策焞焞。”火中成军，虢公其奔。〈师古曰贲音奔焞音徒门反又土门反〉卜
偃曰：“其九月十月之交乎？丙子旦，日在尾，月在策，鹑
火中，必是时也。”冬十二月丙子，灭虢。言历者以夏时，
故周十二月，夏十月也。是岁，岁在大火，故《传》曰：“晋侯
使寺人披伐蒲，重耳奔狄。”〈师古曰音侯谓献公也寺人奄人也披其名也蒲晋
邑也公子重耳之所居献公用骊姬之谗故令披伐之而重耳惧罪出奔也事见春秋左氏传及国语〉
《董因》曰：“君之行，岁在大火。”〈师古曰董因晋史也本周太史辛有之后以董主史
官故为董氏因其名也〉后十二年，釐之。十六岁，岁在寿星，故《传》
曰：“重耳处狄十二年，而行过卫五鹿，乞食于壄人，壄
人举由而与之。子犯曰：‘天赐也。后十二年，必获此土。
岁复于寿星，必获诸侯’。”后八岁，釐之二十四年也。岁
在实沈，秦伯纳之，故《传》曰：董因云：“君以辰出，而以参
入，必获诸侯。”《春秋》釐公即位三十三年，子文公兴立。
文公元年，距辛亥朔旦冬至，二十九岁。是岁闰馀十
三正小雪。闰当在十一月后而在三月，故《传》曰：“非礼
也。”后五年，闰馀十，是岁亡闰而置闰，闰所以正中朔
也。亡闰而置闰，又不告朔，故《经》曰：“闰月不告朔。”言亡
此月也。《传》曰：“不告朔，非礼也。”《春秋》文公即位十八年，
子宣公倭立。〈师古曰倭音于危反〉

宣公，《春秋》：“即位十八年，子成公黑肱立。”

成公十二年“正月庚寅朔旦冬至。”《殷历》以为辛卯，距
定公七年七十六岁。

《春秋》：成公即位十八年，子襄公午立。襄公二十七年
距辛亥百九岁，九月乙亥朔，是建申之月也。《鲁史》书：
“十二月乙亥朔，日有食之。”《传》曰：“冬十一月乙亥朔，日
有食之。”于是辰在申，司历过也。再失闰矣。言时实行，
以为十一月也。不察其建，不考之于天也。二十八年
距辛亥，百一十岁，岁在星纪，故《经》曰：“春无冰。”《传》曰：“岁
在星纪，而淫于元枵。”三十年，岁在娵訾；三十一年，岁
在降娄。是岁距辛亥，百一十三年二月有癸未，上距
文公十一年，会于承匡之岁，夏正月甲子朔，凡四百
四十有五甲子，奇二十日为日二万六千六百有六
旬。故《传》曰：绛县老人曰：臣生之岁，正月甲子朔，四百
四十有五甲子矣。其季于今三之一也。师旷曰：“郤成
子会于承匡之岁也，七十三年矣。”史赵曰：“亥有二首
六身，下二如身，则其日数也。”〈孟康曰下二画使就身也师古曰杜预云亥字
二画在上并三六为身如算之六也下亥上二画竖置身傍〉士文伯曰：“然则二万
六千六百有六旬也。《春秋》，襄公即位三十一年，子昭
公稠立。昭公八年，岁在析木；十年，岁在颛顼之虚。元，
枵也。十八年距辛亥，百三十一岁五月有丙子、戊寅壬午，火始昏见。宋、卫、陈、郑火。二十年春王正月，距辛
亥百三十三岁，是辛亥后八章首也。正月己丑朔旦
冬至，失闰，故《传》曰：‘二月己丑日’”南至，三十二年岁在
星纪，距辛亥百四十五岁盈一次矣。故《传》曰：“越得岁，
吴伐之，必受其咎。”

《春秋》昭公即位三十二年，及定公宋立。定公七年正
月己巳朔旦冬至。《殷历》以为庚午，距元公七十六岁。
《春秋》定公即位十五年，子哀公蒋立。哀公十二年冬
十一月，流火。非建戌之月也。是月也螽？故《传》曰：“火伏
而后蛰者毕。”今火犹西流，司历过也。《诗》曰：“七月流火。”
《春秋》哀公即位二十七年，自春秋尽哀十四年，凡二
百四十二年。《六国春秋》：哀公后十三年，逊于邾，子悼
公曼立。《宁悼公世家》：“即位三十七年，子元公嘉立。”元
公四年正月戊申朔旦冬至。《殷历》以为己酉，距康公
七十六岁。

《元公世家》：“即位二十一年，子穆公衍立。”《显穆公世家》：
“即位三十三年，子恭公奋立。”《恭公世家》：“即位二十二
年，子康公毛立。康公四年正月丁亥朔旦冬至。”《殷历》
以为戊子，距缗公七十六岁。〈师古曰缗读与愍同下皆类此〉
《康公世家》：“即位九年，子景公偃立。”《景公世家》：“即位二
十九年，子平公旅立。”《平公世家》：“即位二十年，子缗公
贾立。”缗公二十二年“正月丙寅朔旦冬至。”《殷历》以为
丁卯，距楚元七十六岁。

《缗公世家》：“即位二十三年，子顷公仇立。”《顷公表》十八
年，秦昭土之五十一年也。秦始灭周，周凡三十六王，
八百六十七岁。

秦伯。〈师古曰伯琅曰霸其下亦同〉《昭王本纪》“无天子五年。”
《孝文王本纪》“即位一年”、“元年。”楚考烈王灭鲁。顷公为
家人，周灭后六年也。《庄襄王本纪》“即位三年。”

《始皇本纪》“即位三十七年。”

《二世本纪》：“即位三年。凡秦伯五世，四十九岁。”

汉高祖皇帝，著《纪》，伐秦继周。木生火，故为火德，天下
号曰汉。距上元年十四万三千二十五岁，岁在大棣
之东井二十二度，鹑首之六度也。故《汉志》曰：“岁在大
棣，名曰敦牂，太岁在午。”

“八年十一月乙巳朔旦冬至”，楚元三年也。故《殷历》以
为丙午，距元朔七十六岁。

著《纪》“高帝即位十二年。”

惠帝，著《纪》“即位七年。”

《高后著〈纪〉》，即位八年。

文帝前十六年、后七年，著《纪》，即位二十三年。

景帝前七年，中六年，后三年著《纪》，即位十六年，
武帝建元、元光、元朔，各六年。元朔六年十一月甲申
朔旦冬至。《殷历》以为乙酉，距初元七十六岁。

元狩、元鼎、元封各六年。汉历太初元年，距上元十四
万三千一百二十七岁前十一月甲子朔旦冬至，岁
在星纪婺女六度，故《汉志》曰“岁名因敦。”〈师古曰敦顿也〉正月，
岁星出婺女。

《太初》《天汉》、太始、征和各四年，后二年著纪，即位五十
四年。

昭帝始元、元凤各六年，元平一年，著纪，即位十三年。
宣帝本始、地节、元康、神爵、五凤、甘露各四年，黄龙一
年，著《纪》，即位二十五年。

元帝初元二年“十一月癸亥朔旦冬至。”《殷历》以为甲
子，以为纪首。是岁也，十月日食，非合辰之会，不得为
纪首，距建武七十六岁。

初元、永光、建昭各五年，竟宁一年，著《纪》，即位十六年。
成帝建始、河平、阳朔、鸿嘉、永始、元延各四年，绥和二
年，著《纪》，即位二十六年。

哀帝建平四年，元寿二年，著《纪》“即位六年。”

平帝，著《纪》即位元始五年，以宣帝元孙婴为嗣，谓之
孺子。孺子，著《纪》新都侯王莽居摄三年，王莽居摄，盗
袭帝位，窃号曰新室。始建国五年，天凤六年，地皇三
年，著《纪》盗位十四年。更始帝，著《纪》以汉宗室灭王莽，
即位二年。赤眉贼立宗室刘盆子，灭更始帝。自汉元
年讫更始二年，凡二百三十岁。

光武皇帝，著《纪》以景帝后高祖九世孙，受命中兴，复
汉，改元曰“建武”，岁在鹑尾之张度。建武三十一年，中
元。二年即位，三十三年。